****

**Αθήνα, 4 Οκτωβρίου 2018**

Ο Τομεάρχης Μεταναστευτικής Πολιτικής της Νέας Δημοκρατίας, βουλευτής Β’ Αθηνών, κ. **Μιλτιάδης Βαρβιτσιώτης**, αναφορικά με τις καταγγελίες του επικεφαλής της Διεύθυνσης Υποδοχής και Ταυτοποίησης, Ανδρέα Ηλιόπουλου, κατέθεσε Ερώτηση στη Βουλή και προέβη στην ακόλουθη δήλωση:

*«Οι σημερινές αποκαλύψεις του Διευθυντή Υποδοχής και Ταυτοποίησης του Υπουργείου Μεταναστευτικής Πολιτικής, κ. Ηλιόπουλου, εγείρουν σοβαρά ερωτήματα, πλέον, για τον τρόπο με τον οποίο η Κυβέρνηση έχει διαχειριστεί τα 1,6 δις. ευρώ που έχει στη διάθεση της για την αντιμετώπιση του Προσφυγικού.*

*Μάλιστα, όπως αναφέρει, υπάρχουν περιπτώσεις που υποδεικνύουν «κακοδιαχείριση» των ευρωπαϊκών κονδυλίων και συμπληρώνει πως, τελικά, το «μάρμαρο» της κυβερνητικής ανικανότητας θα κληθούν να «πληρώσουν οι Έλληνες φορολογούμενοι».*

*Για πολλοστή φορά, η Κυβέρνηση, απέναντι σε επίσημες καταγγελίες, επιλέγει να απαντήσει με απειλές και διώξεις.*

*Για αυτό, καταθέτω ξανά σχετική ερώτηση, ζητώντας να μάθω που πήγαν τα λεφτά της Ευρωπαϊκής Ένωσης για τους πρόσφυγες.*

*Καλώ την Κυβέρνηση να δώσει, εδώ και τώρα, απαντήσεις».*